
REFERAT
privind aprobarea cererii de finanţare şi a cheltuielilor aferente proiectului „ Sprijinirea investiţiilor în eficienţa energetică a blocurilor de locuinţe din municipiul Timişoara, pentru familii cu un venit mediu sub 500 de euro/lună”

	
Pentru proiectele care solicită finanţare în cadrul Axei prioritare 1 a Programului Operaţional Regional (POR) 2007-2013, „Sprijinirea dezvoltării durabile a oraşelor – poli urbani de creştere”, Domeniul major de intervenţie 1.2. „Sprijinirea investiţiilor în eficienţa energetică a blocurilor de locuinţe”, Ghidului solicitantului prevede că un proiect poate fi considerat eligibil şi conform şi poate fi co-finanţat din Fondul European de  Dezvoltare (FEDR), dacă îndeplineşte toate criteriile impuse de ghid.
Pe parcursul procedurii de evaluare a cererii de finanţare - Cod SMIS 48188 formată din 7 proiecte individuale, aprobată prin HCL nr.  316 din 30.05.2013 şi  depuse pentru finanţare către Organismul Intermediar – ADR Vest,  la proiectul nr. 6- Reabilitare termică imobil B-dul Take Ionescu nr. 11-13 ,au  survenit modificări de destinaţie ale apartamentului nr. 2, sc. B, din spaţiu cu altă destinaţie, în spaţiu de locuit . 
În conformitate cu prevederile Ghidului solicitantului pentru Programul Operaţional Regional 2007-2013, Axa prioritară 1 "Sprijinirea dezvoltării durabile a oraşelor - poli urbani de creştere", Domeniul major de intervenţie 1.2. "Sprijinirea investiţiilor în eficienţa energetică a blocurilor de locuinţe şi ale corrigendumului nr. 3 la Ghidul solicitantului, schimbarea destinaţiei apartamentului implică modificări asupra finanţării nerambursabile. 
Prin adresa nr. CP2014-417/09.04.2014 , Organismul Intermediar – ADR Vest solicită reaprobarea cererii de finanţare. Astfel, pentru a nu obstrucţiona procesul de evaluare a celelorlalte 6 proiecte ale cererii de finanţare, a fost retras proiectul nr. 6 - Reabilitare termică imobil B-dul Take Ionescu nr. 11-13, sc. A+B, care va constitui o nouă cerere de finanţare.
Drept urmare, propunem aprobarea cererii de finanţare, Anexa nr.1, necesare realizării proiectului „Sprijinirea investiţiilor în eficienţa energetică a blocurilor de locuinţe din municipiul Timişoara, pentru familii cu un venit mediu cuprins sub 500 euro/lună”, având un buget total în cuantum de 1.688.801,00 lei. 
De asemenea, propunem co-finanţarea proiectului cu suma de 664.849,18 lei, reprezentând cota de 40% din costurile eligibile, finanţarea tuturor costurilor neeligibile inclusiv cele suplimentare, conform Anexei nr.2 şi asigurarea resurselor financiare necesare implementării optime a proiectului, în condiţiile rambursării/decontării ulterioare a cheltuielilor din fonduri europene.
Primarul Municipiului Timişoara, este persoana mandatată să semneze contractul de finanţare a proiectului " Sprijinirea investiţiilor în eficienţa energetică a blocurilor de locuinţe din municipiul Timişoara, pentru familii cu un venit mediu sub 500 euro/lună".

